text: Стала вядома, хто з падпісчыкаў выйграў прызы ад «Звязды» | zviazda.by
  Хатняя старонка » Грамадства » Медыя » Стала вядома, хто з падпісчыкаў выйграў прызы ад «Звязды»
  Стала вядома, хто з падпісчыкаў выйграў прызы ад «Звязды»
  Старыя правiлы: каб пераканацца, што госць пайшоў, трэба спусцiць яго з лесвiцы — то-бок праводзiць... Каб паспадзявацца, што госць прыйдзе, трэба яго запрасiць. I гэта «Звязда» рабiла, прычым досыць часта — у прыватнасцi, нашы падпiсчыкi i дзелавыя партнёры прыходзiлi на кожны розыгрыш прызоў.
  Гэтым разам — на вялiкi жаль i па зразумелых прычынах — пасяджэнне тыражнай камiсii адбылося без шаноўных гасцей, аднак у поўнай адпаведнасцi з умовамi гульнi, з захаваннем яе традыцый.
  Паводле iх кожны, хто аформiў падпiску на «Звязду» на другi квартал альбо першае паўгоддзе 2020-га i даслаў у рэдакцыю картку-купон (яны друкавалiся цягам падпiсной кампанii разам з праграмай тэлеперадач), мог прэтэндаваць на фiрменны «звяздоўскi» тэрмас альбо грыль-барбекю. Тут, у рэдакцыi, усе дасланыя карткi рэгiстравалiся, сартавалiся па абласцях i горадзе Мiнску, потым па чарзе ссыпалiся ў чароўны саламяны капялюш. Днямi з яго дасталi...
  Такiм чынам, тэрмас з лагатыпам газеты «Звязда» выйгралi:
  Марыя Iгнатаўна Пратасевiч, а/г Хомск Драгiчынскага раёна Брэсцкай вобласцi;
  Раiса Iванаўна Сарока, в. Сiтцы Докшыцкага раёна Вiцебскай вобласцi;
  Мiкалай Валянцiнавiч Старых, г. Гомель;
  Нiна Уладзiмiраўна Фурс, г. Гродна;
  Надзея Савельеўна Марус, г/п Глуск Магiлёўскай вобласцi;
  Людмiла Станiславаўна Бачышча, п. Крупскi Мiнскай вобласцi;
  Вольга Iванаўна Астроўская, г. Мiнск.
  Суперпрыз — грыль-барбекю Sundays Allan — выйграла Таццяна Вiктараўна Маркава, в. Малая Уса Уздзенскага раёна Мiнскай вобласцi.
  Вiншуем! Тым жа, каго ўдача абмiнула, нагадаем стары анекдот. Адзiн дзядзька шторанак да бога звяртаўся: маўляў, дапамажы мне выйграць прыз ад газеты «Звязда»!.. Задурыў галаву сваёй просьбай. I бог-такi адазваўся, сказаў: «Дык памажы i ты мне — падпiшыся на гэтае выданне, дашлi тую картку i тады...»
  Высновы за вамi.
  Арганiзатарам рэкламнай гульнi «Смачны надвячорак са «Звяздой» з'яўляецца рэдакцыйна-выдавецкая ўстанова «Выдавецкi дом «Звязда» (УНП 100155376), размешчаная па адрасе: вул. Б. Хмяльнiцкага, 10А, г. Мiнск, 220013.
  Рэкламная гульня «Смачны надвячорак са «Звяздой» зарэгiстравана Мiнiстэрствам гандлю Рэспублiкi Беларусь 06.03.2020 г. (пасведчанне № 3758) i праводзiцца на тэрыторыi Рэспублiкi Беларусь з 14 сакавiка да 30 чэрвеня 2020 года ўключна сярод падпiсчыкаў газеты «Звязда» на другi квартал або першае паўгоддзе 2020 года. Усяго ў гульнi ўзялi ўдзел 104 падпiсчыкi. Прызавы фонд гульнi разыграны цалкам.
  Тэлефон для даведак па пытаннях правядзення рэкламнай гульнi i атрымання прызоў: 8 (017) 263 66 73.
  Загаловак у газеце: Ад «Звязды» свежыя навiны, свежая... гарбата
  Дырэктар Нацыянальнага антыдопiнгавага агенцтва: «Звяздзе» можна i нават патрэбна давяраць
  «Са «Звяздой» нiколi сумна не будзе»
  Спартсмен Ігнат Галавацюк: Праз iнтэрв'ю газеце мы можам раскрыць свой спорт
  Дзень падпісчыка «Звязды» прайшоў у Бабруйску
  Я зноў выбіраю Звязду
  4304 У Кіеве Уладзімір Караткевіч цудам выратаваўся ад аварыі і двойчы закахаўся
  4232 Ён быў прарок, ён быў рамантык. У чым прыцягальнасць асобы Уладзiмiра Караткевiча
  4177 Якiя нашы звычкi шкодзяць здароўю i знiшчаюць iмунiтэт?
  3456 Прадукты для эфектыўнай энергіі: аксіяльны ветрагенератар, анодныя зазямляльнікі, керамзітапенабетон, паліўныя брыкеты
  3255 У Гродне жыхары кватэр адмовіліся падчас капітальнага рамонту здымаць аздабленне з балконаў. На іх падалі ў суд
  3058 «Лепшы цюнінг для машын — правільны пратэктар шын»
  2694 Як абысціся без цукру і солі
  2306 Зімовы асартымент. Колькі каштуюць «вітаміны» на «Лебядзіным»
  1808 Iмплантацыя зубоў: цi ёсць падставы для страху i сумненняў?
  1729 Рэктар Магілёўскага дзяржуніверсітэта Дзянiс Дук: У нас свае асаблiвасцi i шлях развiцця ў сусветнай гiсторыi